पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. कस्टम अधिकारियों ने तीन घटनाओं में आईजीाआई एयरपोर्ट से तीन किलो से अधिक सोना जब्त किया है. पहली घटना में कर्नाटक निवासी अब्दुल रहीम बादशाह पटेल को 1.9 किलो सोने के आभूषणों के साथ कस्टम अधिकारियों ने इंदिरा गांधी अंतरराष्ट्रीय एयरपोर्ट से गिरफ्तार किया है।
कस्टम आयुक्त नीता बुतालिया ने बताया कि अब्दुल दुबई से आने वाली इंडिगो एयरलाइंस की फ्लाइट 6ई-022 से एयरपोर्ट पहुंचा था। इसके अलावा कस्टम अधिकारियों ने टर्मिनल थ्री के एक वॉशरूम से 448 ग्राम सोने के बिस्कुट बरामद किए हैं। इन बिस्कुट को पीले कागज में लपेट कर वॉशरूम में रखा गया था।
साथ ही कस्टम विभाग ने दुबई से जेट एयरवेज की फ्लाइट 9डब्ल्यू-545 से एयरपोर्ट पहुंचे अब्दुल सत्तार के कब्जे से 755 ग्राम सोना बरामद किया। सत्तार ने कस्टम से पकड़ से बचने के लिए सोने की पिन बनाकर टीवी और फूड प्रोसेसर बॉक्स में पंच कर दिया था। इसके कब्जे से बरामद किए गए सोने के पिनों की कीमत करीब १९.६४ लाख रुपए आंकी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn